Diari Oficial de la Generalitat Valenciana


Sumari del DOGV 7974, del 07-02-2017 (2017/898)

Extracte de la Resolució de 2 de febrer de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de sis beques per a la realització de pràctiques professionals en matèria de transparència i participació ciutadana en les dependències d'aquesta conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7974

Data del DOGV
:   07-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/898


Data del document
:   02-02-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 2 de febrer de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de sis beques per a la realització de pràctiques professionals en matèria de transparència i participació ciutadana en les dependències d'aquesta conselleria. [2017/898]  
BDNS (identif.): 331356  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran beneficiar-se d'aquestes beques, joves titulats o titulades universitaris o universitàries, per mitjà de la realització de pràctiques professionals en les dependències de la Conselleria de Transparència, Responsabilitat Social, Participació i Cooperació durant els exercicis 2017 i 2018, que complisquen, en la data de finalització del termini de les sol·licituds, els requisits recollits en el resolc cinqué de la convocatòria.  
  
Segon. Objecte  
1. Les beques a concedir seran sis, i estaran destinades a llicenciat/ades o graduats/ades en les titulacions que a continuació es detallen i segons la distribució següent:  
Titulació en Sociologia: dues beques  
Titulació en Dret: una beca  
Titulació en Publicitat i Relacions Públiques: una beca  
Titulació en Gestió i Administració Pública: una beca  
Titulació en Ciències Polítiques: una beca  
2. Les pràctiques es realitzaran en la seu de la Direcció General de Transparència i Participació i en la Subdirecció General del Gabinet Tècnic, en les unitats administratives adscrites als òrgans directius esmentats.  
  
Tercer. Bases reguladores  
Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis (DOGV 7916, 14.11.2016), d'ara en avant, Ordre 7/2016.  
  
Quart. Import  
1. Les beques previstes en la present convocatòria es finançaran amb càrrec a l'aplicació pressupostària 18.61.49.417.38.2, línia de subvenció S4049000 del pressupost de la Generalitat per a l'exercici 2017, i el seu equivalent per a l'exercici 2018, condicionada a l'existència de crèdit adequat i suficient en els pressupostos de la Generalitat per a l'exercici 2018, segons el desglossament per anualitats següent:  
Anualitat 2017: 53.000 euros.  
Anualitat 2018: 22.000 euros.  
Import total màxim: 75.000 euros.  
2. La quantia de les beques corresponents a la present convocatòria s'ajustaran al que preveu l'article 12 de l'Ordre 7/2016.  
  
Cinqué. Termini de presentació de les sol·licituds  
El termini per a la presentació de sol·licituds serà de 20 dies naturals, a comptar de l'endemà de la publicació de la present resolució de convocatòria en extracte en el Diari Oficial de la Generalitat Valenciana.  
  
Sisé. Altres dades  
1. Les persones aspirants a obtindre una beca, presentaran exclusivament per via electrònica, una única sol·licitud i el currículum de forma completa, segons models normalitzats.  
2. Ambdós documents són obligatoris i estaran accessibles en la seu electrònica de la Generalitat (https://sede.gva.es). A l'emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en el formulari. El resultat de la baremació esmentada es visualitzarà com un camp més del formulari.  
3. Criteris de valoració: els criteris que serviran de base per a l'atorgament de les beques convocades per mitjà de la present resolució seran els previstos en l'article 11 de l'Ordre 7/2016.  
4. Duració: el període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle.  
5. Règim de pagaments: als efectes de pagament i justificació de les beques, caldrà ajustar-se al que estableix l'article 14 de l'Ordre 7/2016.  
  
València, 2 de febrer de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.